《枇杷晚翠》
明代·李昌祺

江南有佳植，名列果品中。仙郎乃独好，官舍亲培封。

亭亭异众乃，秀茂当严冬。深绿冷逾茂，繁青寒更浓。

满树叶葱茜，阴森密成丛。岁晏不改色，傲睨雪与风。

所以玩物者，爱比松柏同。灌溉役舆隶，赋咏劳群公。

人物两奇特，永言播无穷。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。